ناتو ساوونما ناظیرلری توپلانتی‌سیندا تورکیه-نی تمثیل ائدن میللی ساوونما ناظیری فیکری ایشیق ایکی طرف‌لی گؤروش‌لر کئچیردی.
فرانسا ساوونما ناظیری ژان ایو لودرایان، اینگیلتره ساوونما ناظیری مایکل فالون، ایسپانیا ساوونما ناظیری ماریا دولورس ده کاسپدال و ایتالیا ساوونما ناظیری رابرته پینوتی ایله بیر آرایا گلن فیکری ایشیق، آمریکا-‌نین ساوونما  ناظیری جیمز متیس ایله ده ایلک دفعه گؤروشدو.
یئنی آمریکان رهبرلیگی‌نین ایلک دفعه تمثیل اولوندوغو ناتو توپلانتی‌سیندا متیس آمریکا پرزیدنتی دونالد ترامپ-ین  "عادل یوک پایلاشیمی" طلبینی ووغولادی.
ناظبرلر گؤروشده ناتو ایجلاس‌لاریندا موذاکیره ائدیلن مسئله‌لرده تورک و آمریکا طرفی‌نین موقع ‌لرینین یاخین اولدوغونو تصدیق ائتدی‌لر.
متیس "فرات قالخانی" عملیاتیندا آمریکا و کوالیسیون گوجلری‌نین تورکیه‌یه داها چوخ دستک وئرجگینی قئید ائتدی.
فیکری ایشیق سوریه-ده ترور تشکیلاتی داعش ایله موباریزه‌ده بولوجو ترور تشکیلاتی پ.کا.کا-نین سوریه قولو اولان پ.ی.د/ی.پ.گ قوه‌لرین‌دن ایستیفاده ایله باغلی تورکیه‌نین ناراحات‌لیغینی بیر داها دیله گتیردی و: "ترورلا موباریزه عملیات‌لاری بو شکیلده اوغورلو اولا بیلمز، بیر ترور تشکیلاتی باشقا ترور تشکیلاتین‌دان اوستون توتولا بیلمز" دئیه دانیشدی.
